
Ehitusloa andmine (Tiigi tn 9a) 

1. ASJAOLUD JA MENETLUSE KÄIK

07.12.2020 ehitisregistri elektroonilisse keskkonda laekus läbivaatamiseks  ehitusloa taotlus nr 2011271/31044 Tiigi tn 9a kinnistul Narva piirivalvekordoni laohoone (ehitisregistri kood 120196896) lammutamiseks koos ehitusprojektiga „Narva kordoni vana laohoone ehitusprojekt 2034_LA_Tiigi-9a“, projekteerija Kuubik Projekt OÜ.
08.12.2020 ehitisregistri  keskkonnas on genereeritud ehitusloa  eelnõu  nr 2012271/41979, menetluse nr 240808 ning suunatud Arhitektuuri- ja Linnaplaneerimise Ametile, Politsei- ja Piirivalveametile,  Linnamajandusametile, Telia Eesti AS-le, OÜ-le VKG ELEKTRIVÕRGUD,  AS-le Narva Vesi kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

08.04.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri. Ja Linnaplaneerimise Amet kooskõlastas „tingimisi“ märkustega:

„Koos ehitamise alustamise teatisega esitada ehitisregistrisse tellijaga ning naaberkinnistu omanikega ehitustööde kooskõlastatud organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.
24.05.2021 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 3 punkti 5 kohaselt ehitusloa kõrvaltingimusena võib eelkõige  sätestada  ehitise või ehitamise keerukusest tulenevad lisatingimused ehitamiseks.
3.    OTSUS

3.1.Anda  ehitusluba  Tiigi tn 9a  kinnistul  Narva piirivalvekordoni  laohoone (ehitisregistri kood 120196896) lammutamiseks vastavalt ehitusprojektile „Narva kordoni vana laohoone ehitusprojekt 2034_LA_v02_Tiigi-9a“, projekteerija Kuubik Projekt. 
3.2. Kohustada ehitustööde tellijat täitma kõrvaltingimus, milleks on käesoleva korralduse punktis 1 toodud Arhitektuuri- ja Linnaplaneerimise Ameti poolt ning ehitusloal loetletud märkused
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

